Plešem istinu
2026-03-01 10:00 - 12:30 (Europe/Zagreb) | Elixir Vitae – holistički fitness studio, Zakula 28, Čelopeci, Dubrovačko-neretvanska, 20207, Croatia
Pokrenuti ćemo svoje tijelo sa pažnjom i dahom sve u svrhu istraživanja nas samih i naših bića. Istraživati ćemo kvalitete kretanja poput plesa sa pažnjom unutar sebe, te zatim načine ekspresije toga što smo otkrili na van, igrati ćemo se sa razinama kretanja, kako bi se povezli naše tijelo sa našim srcem i umom i dušom. Mi smo ljudi čarobna bića, moćna i ranjiva, brza i spora, otvorena i zatvorena, nježna i gruba.Na ovom plesnom putovanju, kroz svjesni pokret tragati ćemo za našom istinom u datom trenutku i isprobavati kako ju možemo izraziti kroz tijelo.
Pozvani ste svi bez obzira na spol, dob ili plesno ne/iskustvo.Plešemo bosi ili u čistoj mekanoj obući ili toplim nesklizajućim čarapama. Odjenite se udobno i slojevito. Ponesite si dekicu, šalicu za čaj i papir i olovku.
Molimo da se za rezervaciju mjesta na radionici obratite Ivana Zedniček na messenger, ili whatsup +385996190508Broj mjesta je ograničen, također održavanje ovisi o minimalnom broju prijavljenih.
Preporučena donacija je 15 eur
Više o voditeljici: Ivana Zedniček je žena, majka, istraživačica i strastvena zaljubljenica u život. Svjesnim plesom se bavi već 14 godina

ARCO
2026-03-01 14:30 - 16:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Godine 2075. desetogodišnja Iris svjedoči padu s neba tajanstvenog dječaka u odijelu duginih boja. To je Arco. Iris ga prima pod svoj krov i učinit će sve što može kako bi mu pomogla da se vrati kući.

*** Nominiran za nagradu Oscar u kategoriji najboljeg animiranog filma

GOAT: OKUS POBJEDE
2026-03-01 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz Sony Pictures Animationa, studija koji stoji iza Spider-Mana™: Across the Spider-Verse istiže GOAT, originalna akcijska komedija smještena u svijet naseljen isključivo životinjama.
Priča prati Willa, malog jarca s velikim snovima koji dobiva priliku života – pridružiti se profesionalcima i zaigrati rikomet, visokointenzivan, mješoviti sport s punim kontaktom, kojim dominiraju najbrži i najžešći životinjski sportaši na svijetu. Willov novi tim nije oduševljen što imaju malenog jarca u svojoj postavi, ali Will je odlučan revolucionirati ovaj sport i jednom zauvijek dokazati da “mali mogu biti veliki igrači!”

GLAVONJA
2026-03-01 16:00 - 17:30 | Kino dvorana Visia, Poljana Paska Miličevića 3, Dubrovnik, 20000, Croatia
Glavonja je priča o desetogodišnjoj Alisi i njezinu starijem bratu Milanu, koji svijet doživljava drukčije od ostalih. U društvu trojice dječaka detektiva kreću u potragu za tajanstveno nestalim roditeljima te upadaju u nadrealnu pustolovinu u kojoj će se zbližiti i postati nerazdvojna dječja družina. Upravo Milanova jedinstvena perspektiva postaje neočekivani ključ razotkrivanja misterija.

SVADBA
2026-03-01 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

EPIC: ELVIS PRESLEY IN CONCERT
2026-03-01 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Elvis pjeva i priča svoju priču kao nikad prije u novom filmskom iskustvu vizionarskog filmaša Baza Luhrmanna.
Cijeli materijal pokazuje koliko je Elvis Presley bio karizmatičan na pozornici u srednjim tridesetima, godinama prije nego što su droga i prejedanje pridonijeli njegovoj smrti 1977. Kada pogledate EPiC postaje jasno zašto je Elvis u Las Vegasu tijekom sedam godina prodao više od milijun ulaznica za svoje nastupe, kao i više od 500 milijuna nosača zvuka diljem svijeta.
Koliko je Elvis bio ne samo umjetnik, već i radnik, najbolje pokazuje broj koncerata koje je odrađivao.
“Dio snimki je napravljen kada je Elvis doista bio premorene jer je u 15 dana održao nastupe u 15 gradova, a ponekad je imao i po tri koncerta na dan. Možete li uopće zamisliti koliko naporono takav nastup imati tri puta na dan”, upitao se Luhrmann.Proces restauracije trajao je više od dvije godine u Park Road Post Production, studiju Peter Jacksona, gdje je arhivski materijal doveden na razinu kino-projekcije. Budući da dio tonskih zapisa nije bio sinkroniziran sa slikom, korištena je analiza pokreta usana kako bi se zvuk precizno re-sinkronizirao s kadrovima.

SOLO U ITALIJI / Solo Mio
2026-03-01 20:00 - 21:30 | Kino dvorana Visia, Poljana Paska Miličevića 3, Dubrovnik, 20000, Croatia
Nije dobio vjenčanje. Ali dobio je najbolji medeni mjesec života. Kada ga zaručnica ostavi pred oltarom usred Italije, Matt (Kevin James) neočekivano kreće na medeni mjesec — potpuno sam. Ono što započne kao najgori dan u njegovu životu pretvara se u toplu, smiješnu i srcedrapajuću avanturu kroz talijansku kulturu, hranu i ljepotu života. Na putu Matt ponovno otkriva radost života i vlastitu vrijednost. Susret s Talijankom Gijom mijenja njegov pogled na ljubav, dok mu Italija otvara vrata prema novom početku.

ORKANSKI VISOVI / Wuthering Heights
2026-03-01 20:00 - 22:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.
